
io jedan siromašni drvosje- 
ča. Živio je sa ženom i dvo- 
je djece u bijednoj kućici 
na kraju velike šume. Dje- 
čak se zvao Ivica, a djevojčica Marica. 

Te godine zemljom zavlada strašna 





glad i neimaština. Siromašni drvosječa, | 


koji je i onako jedva sastavljao kraj s kra- 
jem, sad je jedva prehranjivao svoju obi- 
telj. Bilo je dana kad se na njihovu sto- 
lu nije našao čak ni komadić suhog kru- 
ha. Jedne večeri, dok je drvosječa, zami- 
šljen i utučen sjedio za praznim stolom, 
žena mu reče: 


— Ovako dalje ne možemo! Kako na- 
hraniti djecu, kad ni mi sami nemamo 
dovoljno kruha? Bit će najbolje da ih od- 
vedemo u šumu i tamo ostavimo, da ne 
bismo morali gledati kako nam na oči- 
gled umiru od gladi. Naložit ćemo veliku 
vatru i dat ćemo im po komad kruha, pa 
ćemo kradom otići. Sama se neće znati 
vratiti kući i možda će ih netko naći i uze- 
ti k sebi. 

— Ne — pobuni se drvosječa — to ne 
mogu učiniti! 

— Onda nam ne preostaje ništa dru- 
go već da sve četvoro umremo od gladi 


so 











— reče žena i stade navaljivati na drvo- 
sječu, sve dok ovaj napokon ne popusti 
i pristade da učine onako kako je ona za- 
htijevala. 

Ivica i Marica koji od gladi nisu mogli 
zaspati čuli su čitav razgovor. Marica gor- 
ko zaplaka, a braco je stane tješiti, govo- 
reći joj: 

— Ne plači, Marice, još nije sve iz- 
gubljeno! 

Čim su im otac i mati zaspali, Ivica se 
lagano iskrade iz kuće. Nad brvnarom je 
sjao pun mjesec te se bijeli šljunak, ra- 
sut po dvorištu, blistao kao dragulji. Ivi- 
ca njime napuni džepove, pa se vrati u 
kuću i reče sestri: 

— Sad se nemamo čega bojati! Spa- 
vaj mirno! 

I djeca savladana umorom i strahom 
uskoro zaspaše. 

Tek što je svanulo, mati probudi 
djecu: 


— Ustajte, djeco, idemo u šumu po 
drva! 

Prije nego što će poći, dade svakom po 
komad kruha. Marica stavi kruh u pre- 
gaču jer su Ivičini džepovi bili puni ka- 
menčića. Svi skupa krenuše u šumu. Dok 
su tako išli kroz šumu, Ivica je stalno za- 
stajkivao i osvrtao se za roditeljskim do- 
mom. Mati to primijeti i upita: 

— Što se stalno okrećeš, Ivice? 

— Gledam svoju bijelu macu! Eno je 
gore na krovu! 

— Nije to nikakva maca, nego sunce 
koje je iskočilo iznad dimnjaka! 


Ivica se, naravno samo pretvarao. U 


stvari, zastajkivao je zato, da bi bacao ka- 
menčiće i tako obilježio put, kako bi se 
poslije mogli vratiti iz šume. 

Kad su zašli duboko u šumu, otac ode 
po drva, a mati reče djeci da skupe dosta 
suhog granja. Ona naloži veliku vatru. 

Uskoro je vatra veselo pucketala i mati 
reče: 

— Lezite, djeco, sad lijepo kraj vatre, 
i odmorite se, a ja idem pomoći ocu. Čim 
završimo posao, doći ćemo po vas pa će- 
mo skupa kući! 

Ivica i Marica tužni sjedoše kraj va- 
tre. U tom ih umor savlada, oči im se sa- 
me sklopiše, i djeca polako utonuše u 
san. Kad se probudiše bila je već noć. Ma- 
rica zaplaka, a Ivica je stane tješiti go- 
voreći: 

— Ne plači, Marice! Još malo pa će 
se nad planinom pokazati mjesec. On će 
obasjavati kamenčiće i mi ćemo polako 
doći našoj kući! 

I zaista, čim se mjesec pojavio nad 
planinom, Ivica uzme Maricu za ruku i 


povede je tragom bijelih kamenčića koji 
su se na mjesečini blistali poput sjajnih 
dragulja. Išli su tako čitavu noć i tek u 
zoru stigoše na prag roditeljskog doma. 
Mati otvori vrata pa vidjevši Ivicu i Ma- 
ricu tobože se naljuti: 

— Ah, vi mali nevaljalci, što ste tako 
dugo spavali u šumi? 

Otac se silno obradovao ugledavši 
svoju djecu. 

Ubrzo zatim glad opet zakuca na vra- 
ta njihova sirotinjskog doma i jedne ve- 
čeri nesretni roditelji ponovo zapodjenu- 
še razgovor: | 

— Sve smo već pojeli! Ostalo nam je 
samo još pola kruha. Djeca ne mogu gla- 
dovati. Odvest ćemo ih još dublje u šu- 
mu, valjda će se netko smilovati i uzeti ih. 

Ocu je bilo teško da se rastane od svo- 
je djece, ali je žena i dalje navaljivala, sve 
dok on napokon, teška srca, ne pristade. 

Ivica i Marica, koji od gladi nisu mo- 
gli zaspati čuli su i ovaj razgovor. Čim je 
drvosječa sa svojom ženom zaspao, Ivica 
se obuče i htjede otići po kamenčiće, ali 
ovog su puta vrata bila zaključana, pa 
Ivica nije mogao iz kuće. Marica opet za- 
plaka, a brat je stade tješiti govoreći: 

— Ne plači, Marice, smislit ćemo već 
nešto! 

Rano ujutro probudiše djecu: 

— Ustajte djeco! Idemo u šumu po 
drva! 

Prije no što će poći, mati opet dade 
svakom po komad kruha. Ivica je opet 


zastajkivao putem, bacajući krišom iza 
sebe mrvice kruha. Želio je tako obilježiti 
put, kako bi se poslije mogli vratiti. 

Kad su zašli duboko u šumu, otac ode 
po drva, a mati opet naloži veliku vatru 
pa reče: 

— Lezite sad lijepo kraj vatre i odmo- 
rite se, a ja odoh pomoći ocu. Čim završi- 
mo posao, doći ćemo po vas, pa ćemo za- 
jedno kući. 

Negdje oko podne, Marica dade polo- 
vicu svog kruha Ivici, koji je svoj koma- 
dić posijao putem, pa legoše kraj vatre i 
ubrzo zaspaše. Kad su se probudili bila je 
već uveliko noć. Marica zaplaka, a Ivica 
je stade tješiti govoreći. 

— Ne plači, Marice! Još malo, pa će 





i u < 


se nad planinom pokazati mjesec. On će 
nas odvesti kući! 

I zaista, uskoro se mjesec pojavi nad 
planinom, ali je Ivica uzalud tražio mrvi- 
ce, kako bi se njihovim tragom vratio ku- 
ći — ptice su pokljucale sve do po- 
sljednje. | 

— Nemari — reče Ivica — naći ćemo 
već put i bez mrvica! 

Cijelu tu noć lutali su kroz šumu dr- 
žeći se za ruke. Lutali su i slijedećeg dana 
od jutra do večeri, ali nisu znali izaći iz 
šume. Napokon, malaksali od umora i 
gladi, jer nisu jeli ništa osim šumskih ja- 
goda i borovnica, Ivica i Marica legoše 
pod jedno drvo da prospavaju noć. 

Trećeg jutra nastaviše lutati kroz šu- 


mu. Oko podne ugledaše na jednoj grani 
divnu snježno bijelu pticu, koja je tako 
lijepo pjevala da su djeca nehotice zasta- 
la diveći se njenoj divnoj pjesmi. Ptica 
se onda spusti sa grane i stane kružiti nad 
njihovim glavama. Djeca krenuše za 
njom, a ptica je letjela pred njima sve 
dok ne stigoše do jedne šumske kućice. 
Djeca priđu bliže i tek tada opaze da je 
kućica načinjena od slatkog tijesta i po- 
krivena _crepovima od medenjaka i čo- 
kolade, dok su prozori bili od tankog pr- 
ženog šećera. | 

— Alaj ćemo se osladiti — uskliknu 
Ivica — bit će to prava gozba za nas! Ja 
ću navaliti na ove _crepove od međenja- 
ka, a ti, Marice, okušaj komadić prozora 

od prženog šećera. Vidjet ćeš da ćeš je- 
sti u slast! 

Ivica se popne na prste i odlomi je- 
dan medenjak s krova, a Marica stane li- 
zati prozore od prženog šećera. U tom se 
začu iz kućice jedan glas: 

— Tko prozore moje liže? 

Djeca na to odgovore u jedan glas: 

— Vjetar, vjetar hudi što nad kućom 
gudi. 

On prozorska okna liže 
i crepove s krova diže! 


Ivica odvali nekoliko cr epova s kro- 
va, a Marica kamenom razbi prozor pa 
pokupi komadiće prženog šećera. Sjedo- 
še u travu da se carski pogoste. 

Odjednom se otvoriše vrata kućice i 
jedna pogurena starica pođe prema nji- 
ma oslanjajući se o štap. Videći je, Ivica 
i Marica se toliko uplašiše da su im slat- 
kiši ispali iz ruku. Starica sažaljivo od- 
mahnu glavom i reče: 

— Jadna dječice, kako ste zalutali 
čak ovamo. Dođite u moju kućicu i osta- 
nite sa mnom, nećete se pokajati! 

Uhvati Ivicu i Maricu za ruke i pove- 
de ih unutra. Tu ih je najprije lijepo na- 
hranila mlijekom i kolačićima s pekme- 
zom, zatim ih je smjestila u dvije lijepe 
posteljice, čiste i bijele kao snijeg, te dje- 
ca odmah zaspaše mirnim snom. 

U stvari, ova starica nije bila tako do- 
bra, kako se u prvi mah činilo. Dapače 
bila ie to jedna zla vještica, koja je 
pravila tu kućicu od slatkiša samo zato 
da bi lakše domamila djecu. Rano ujut- 
ro, dok su djeca još spokojno spavala, 
vještica priđe njihovim posteljama i kad 
ugleda dječje rumene obraze, voda joj 
pođe na usta, pa se stane oblizivati, mrm- 
ljajući sebi u bradu: 

— Bit će to sočan zalogaj! — Onda 
svojim koščatim rukama dohvati Ivicu i 
zatvori ga u kokošinjac s rešetkom i 
lokotom. 

Zatim se vrati i grubo protrese Maricu 
i budeći je povika: 

— Diži se, lijenčino! Donesi vode i 
skuhaj doručak svome braci, kako bi se 
što prije ugojio, a onda ću ga ja pojesti. 
— Marica stade gorko plakati, ali joj je 
sve bilo uzalud. Morala je učiniti onako 
kako je naredila vještica. 

Ivica je dobivao samo najbolju hra- 
nu, a Marica je bila više gladna nego sita. 
Svakog jutra prikrala bi se vještica pred 
kokošinjac i rekla: 

— Ivice, pruži prst da vidim jesi li 
se ugojio! 

A Ivica bi joj pružio komadić kosti. 
Na sreću, stara vještica je imala slab vid, 
pa nije primijetila prevaru. Mislila je da 
je to zaista Ivičin prst i nije se mogla do- 
voljno načuditi kako to da se dječak ni- 
kako ne deblja. 

Poslije četiri tjedna kljukanja, vješti- 
ca napokon izgubi strpljenje: 

— Marice — poviče ljutito — nalij 
brzo vode u kotao! Više ne želim čekati! 
Bio mršav ili debeo, sutra ću od njega 
skuhati juhu! 

O, kako je uzdisala i plakala iadna se- 
strica dok je dovlačila vodu, kako su joj 
samo tekle suze niz lice. 

Rano ujutro, vještica natjera Maricu 
da pristavi kotao s vodom i podloži peć. 


Kad se vatra dobro razbuktala, vještica 


reče Marici: 

— Najprije ćemo ispeći kruh. Ja sam 
tijesto već umijesila. 

Onda gurne Maricu prema peći govo- 
reći: 

— Vidi je li vatra dovoljno jaka i je 
li peć dobro ugrijana, kako bih mogla sta- 
viti kruh da se peče! 

Ali Marica se ne dade prevariti. Videći 
da vještica smjera nekakvo zlo, reče: 

— Kako da vidim, kad su vrata na pe- 
ći tako mala? 

— Glupa gusko — naljuti se vještica 
— vrata su dovoljno velika da bih se čak 


i ja mogla provući. Pogledaj! — Priđe 
peći i proturi glavu kroz vratašca. 

Istog časa pritrča Marica, gurne vje- 
šticu u leđa, i ova naglavce uleti u peć. 
Marica brzo zatvori vrata i navuče rezu. 
Tako je vještica bila kažnjena za sva ne- 
djela koja je učinila. 

Što je brže mogla, Marica otrča i ot- 
vori vrata na kokošinjcu. Oslobodi Ivicu, 
kličući radosno: 

— Ivice, sad smo slobodni! Vještica 
je mrtva! — Ivica iskoči iz kokošinjca i 
njihovoj radosti i grljenju ne bi kraja. 
Kako se više nisu morali bojati zle vje- 
štice, pošli su razgledati kuću. Bilo je tu 
svega i svačega; velikih kovčega punih 
biserja i dragog kamenja i raznih slatki- 
ša koliko ti duša zaželi. Ivica napuni dra- 
guljima džepove, a Marica natrpa punu 
pregaču medenjaka. Zatim se brzo uda- 
ljiše želeći što prije izaći iz vještičine za- 
čarane šume. 

Putujući tako napokon stignu do jed- 
ne velike vode preko koje nije bilo ni mo- 

sta, ni skele, ni lađe. 

— Evo jedne bijele patkice — usklik- 
nu Marica — zamolit ću je, možda će nas 
htjeti prenijeti prijeko! 

I kad je patkica doplivala bliže da ih 
može čuti, Marica poviče: 


— Patkice, bjelice, 
duboka je plava voda, 
nigdje mosta, nigdje broda; 
prenesi nas prijeko! 
Idemo daleko! ... 


I patkica se približi obali, djeca joj 
sjedoše na leđa, i ona ih prenese preko 
vode. 


Kad su ovo sretno prebrodili, nasta- 
više put. Odjednom im se šuma učini ne- 
kako poznata. Išli su još tako, išli, a šu- 
ma je bila sve rjeđa i rjeđa. Uskoro iziđu 
iz nje i ugledaju pred sobom roditeljski 
dom. Diečica potrče što su ih noge nosile. 
Kad preskočiše preko praga, objesiše se 
o vrat ocu i majci koji su gorko plakali, 
jer nisu nikako mogli prežaliti što su dje- 
cu ostavili u šumi. 

Radost je bila još veća kad Ivica i Ma- 
rica istresoše na stol biserje i drago ka- 
menje koje su donijeli sa sobom iz zača- 
rane šume. Od tog dana živjeli su u izo- 
bilju, bezbrižno i sretno do kraja života. 


Prepričao: SLOBODAN LAZIĆ 

